केन्द्रीय गृहमंत्री अमित शाह 11 बजे उदयपुर आएंगे, ढाई बजे जयपुर के लिए रवाना होंगे
केंद्रीय गृहमंत्री अमित शाह के 30 जून को उदयपुर में प्रस्तावित कार्यक्रम को लेकर भारतीय जनता पार्टी शहर व देहात पूरी तैयारियों में जुट गई है।
केंद्रीय गृहमंत्री अमित शाह के 30 जून को उदयपुर में प्रस्तावित कार्यक्रम को लेकर भारतीय जनता पार्टी शहर व देहात पूरी तैयारियों में जुट गई है। पार्टी के अग्रिम संगठनों ने भी दी जिम्मेदारियों के अनुरुप सभा को लेकर वार्ड से लेकर गांवों में सक्रिय हो गए है।
इधर, अमित शाह का कार्यक्रम भी जारी हो गया है। भाजपा संभागीय प्रवक्ता चंचल कुमार अग्रवाल ने बताया कि शाह 30 को प्रात: 11 बजे डबोक स्थित महाराणा प्रताप एयरपोर्ट पर उतरेंगे। वहां पार्टी की और से उनका स्वागत किया जाएगा। वहां से वे सीधे सभा स्थल गांधी ग्राउंड के लिए प्रस्थान कर 11.30 बजे पहुंच जाएंगे। शाह सभा के बाद 2 बजे डबोक एयरपोर्ट के लिए रवाना होकर 2.30 बजे जयपुर जाएंगे।
शाह की सभा को लेकर भाजपा नेताओं ने प्रेस कॉन्फ्रेंस में पूरी तैयारियां बताते हुए कहा कि केन्द्र की नरेन्द्र मोदी सरकार के 9 साल पूरे होने के मौके पर लोकसभा से बूथ स्तर तक कार्यकर्ताओं और जनता से संपर्क कार्यक्रम में करीब 30 से 50 हजार लोगों का लक्ष्य रखा गया है। भाजपा नेता प्रमोद सामर, सांसद अर्जुनलाल मीणा, शहर जिलाध्यक्ष रवींद्र श्रीमाली व देहात जिलाध्यक्ष चंद्रगुप्तसिंह चौहान ने जिले में की जा रही तैयारियों की जानकारी दी।
भाजपा महिला मोर्चा उदयपुर शहर जिलाध्यक्ष कविता जोशी ने बताया कि शाह की सभा के उपलक्ष में मोर्चा द्वारा उदयपुर शहर के बोहरा गणेश मंदिर में आयोजन किया गया। इसमें महिलाओं ने अपने हाथों पर कमल के फूल मेहंदी से बनवा कर एवं बोहरा गणेश को पीले चावल अर्पित कर कर जनसभा में पूरे क्षेत्र के बहनों को आने का निमंत्रण दिया।
शाह की यात्रा को लेकर भाजपा अनुसूचित जाति शहर जिला उदयपुर के कार्यकर्ताओं ने कोर्ट चौराहा स्थित डा. भीमराव अम्बेडकर की प्रतिमा पर माल्यार्पण कर 999 दीपक प्रज्वलित कर आतिशबाजी की। जिलाध्यक्ष सत्यनारायण मोची ने बताया कि इस अवसर पर ग्रामीण विधायक फूलसिंह मीणा, पूर्व मेयर रजनी डांगी सहित कई पदाधिकारी व कार्यकर्ता मौजूद थे।
